Antonio Bibalo

Antonio Gino Bibalo (født 18. januar 1922 i Trieste i Italia, død 20. juni 2008 i Larvik) var en italiensk-norsk pianist og komponist innen samtidsmusikken.


== Liv og virke ==


=== Bakgrunn ===
Antonio Bibalo var utdannet i piano ved konservatoriet i Trieste der han tok diplom i 1946. Han var tysk krigsfange under andre verdenskrig. Han studerte i London (1953) under Elizabeth Lutyens, en av tolvtone-pionerene.


=== Musiker i Norge ===
Han flyttet til Norge i 1956, og ble norsk statsborger i 1968. De første årene i Norge livnærte han seg som barpianist. Som komponist skrev han flere soloverker for piano, to pianokonserter, to symfonier, og en rekke verk for kammermusikk (Autunnale, 1968, og The Savage, 1983).
I 1992 fikk han St. Olavs Orden og  Lindemanprisen (1992). Fra Norsk Komponistforening mottok Bibalo flere ganger utmerkelsen «Årets verk» for sine musikkdramatiske verker; første gang for: Pinocchio (1969), dernest for Gengangere (1981), senere for Macbeth (1990) og til sist for Glassmenasjeriet (1996). I 1975 mottok Bibalo Norsk kulturråds Musikkpris 1975 for operaen Frøken Julie.
Bibalo har en stor og allsidig produksjon som viser en utviklet sans for dramatisk musikk; en betydelig del av hans verker er skrevet for scenen. Sitt internasjonale gjennombrudd fikk han med operaen The smile at the foot of the ladder (1958/1962), som var basert på Henry Millers roman av samme navn. Uroppførelsen i Hamburg i 1965 ble en suksess. En enda større suksess ble operaen Frøken Julie (1975), som var basert på Strindbergs drama Fröken Julie. For Kieleroperaen skrev Bibalo operaen Gjengangere (1981) med Ibsens skuespill som utgangspunkt. Hans siste opera, Macbeth, bygget på Shakespeares drama og ble urfremført ved Den Norske Opera under ISCM Verdensmusikkdagene i Oslo i september 1990.Bibalos øvrige produksjon er for en stor del ren instrumentalmusikk. To klaverkonserter og to symfonier kan trekkes frem som eksempler på denne produksjonen: for hans eget instrument, klaveret, finnes flere sonater og en suite. Av kammermusikk kan man fremheve blant annet Autunnale (1968), The Savage (1982/83), 2 blåsekvintetter og en strykekvartett.
Bibalo var bosatt i Larvik, hvor han ble utnevnt til æresborger i 1996.


== Produksjon ==


=== Diskografi ===


=== Verkliste ===
Bibalos virke som komponist spenner vidt;  fra musikkdramatiske verker, både operaer og ballettforestillinger, til orkester- og kammerverk  samt stykker for klaver og vokal.


==== Verk for klaver ====
4 Balkan Dances, (1956)
Trois Hommages à de Falla, Schoenberg and Bartok for piano, (1957)
Sonata for Piano, 1974Sonata No. 2 for Piano: La Notte, (1975)
Piano 'Solo' in the Evening, (1977)


==== Kammerverker ====
Autunnale, (1968)
Sonatina 1 A: Semplice (1971)
Sonatina 2 A: Astrale, (1972)
The Savage. 4 Impressions for 6 Players, (1982/83)
4 Morceaux pour 7 Musiciens, (1983)
Racconto d'una stagione alta. Study for violoncello and piano, (1986)
Serenade pour Marguerite Infante


==== Orkesterverk ====
Fantasia for Violin and Orchestra, (1954)
Concerto Allegorico for Violin and Orchestra. In memoriam Fartein Valen, (1957)
Sinfonia — Notturna, (1968)
Concerto No. 2 for Piano and Orchestra, (1971)
Symphony No. 2, (1978/79)


==== Operaer ====
The Smile at the Foot of the Ladder, (1958/62)
Frøken Julie (Miss Julie). A Chamber Opera in Three Acts, (1976)
Gespenster. Oper in 3 Akten nach Henrik Ibsen, (1981)
Askeladden, (1976)
Macbeth, (1989)
Die Glasmenagerie (The Glass Menagerie) , (1996)


==== Balletter ====
Pinocchio, (1967)
Nocturne for Apollo. A Ballet of Requiem, (1969)
Flammen. TV-ballett, (1974)


==== Andre verkformer ====
Cantico for Mezzo Soprano and Prepared Tape (med tekst fra Dantes Divina Commedia), (1983)
Nocturne (med tekst av H. Wildenvey), (1988)
Reise med båt uten båt. A dramatic music work for Soprano and Doublebass (med tekst av C. Løveid), (1987–88)


== Litteratur ==
Bækkelund, Kjell (1977). Norske komponister. Tiden. ISBN 8210015494. 


== Referanser ==


== Eksterne lenker ==
Konsertopptak av Macbeth fra Den Norske Opera 1999, Nasjonalbibliotekets arkiv
Verkliste fra NB Noter